Di Vereinigt Bundesversammlig wählt us de siebe Bundesrät de Bundespräsident sowie de Vizepräsident vom Bundesrat für e Amtsduur vo eim Jahr. Gmäss de Tradition werded die Positione der Reihe naa allne Mitglieder vom Bundesrat übertrait. Es neus Bundesratsmitgliid wird üblicherwiis zerscht zum Vizepräsident und aaschlüüssend zum Bundespräsident gwählt, nachdems under em Präsidium vo allne amtsältere Kollege gwürkt hät. Dr Bundespräsident hät als erschte under Gliiche (primus inter pares) kei erwiitereti Recht, sondern erfüllt Repräsentationsuufgabe und leitet d Bundesratssitzige. Insbesondere isch dr Bundespräsident nöd öppe s Schtaatsoberhaupt, obwohl er international oft so wahrgeoo wird. Im Jahr 2008 isch d Pascal Couchepin Bundespräsidentin und de Hans-Rudolf Merz Vizepräsident.